জানা গেছে, রবিবার রাজস্থানের চন্দন রেঞ্জ থেকে ‘স্মার্ট অ্যান্টি এয়ারফিল্ড ওয়েপন’ (SAAW) পরীক্ষা করা হয়। নির্ধারিত টার্গেটে সহজেই আঘাত করতে পারে এই মিসাইল। আগে থেকে নেভিগেশন ঠিক করা থাকলে, টার্গেটে নিখুঁতভাবে পৌঁছে সম্পূর্ণ ধ্বংস করে দিতে পারে। ১৬ থেকে ১৮ অাগস্টের মধ্যে তিন রকমের টেস্ট করা হয়েছে। প্রত্যেক ক্ষেত্রেই সফল হয়েছে পরীক্ষা। এই পরীক্ষার সময় উপস্থিত ছিলেন, ডিআরডিও, হিন্দুস্তান অ্যারোনটিক্স লিমিটেড ও এয়ার ফোর্সের অফিসাররা।